14/10/2021 | Administración LocalMunicipal
A Coruña
Área Economía, Facenda e Réxime Interior
Apertura do prazo de emenda ou mellora das solicitudes de participación na convocatoria de axudas á creación artística para artistas empadroadas/os na Coruña. Presco ano 2021

Logo de rematado o prazo de presentación de solicitudes para participar na convocatoria de axudas do ano 2021 destinadas á creación artística para artistas empadroados/as na Coruña, que forman parte das axudas PRESCO aprobadas polo Concello da Coruña no ano 2021 (BOP núm.161, do 25.08.2021), BDNS (Identif.): 580521. Publícase a listaxe de todas as solicitudes presentadas, indicándose na columna de documentación a emenda/mellora que deben achegar para continuar coa tramitación. No caso de que a solicitude non se poida aceptar por ser presentada fora de prazo, aparecerá así establecido na dita columna. De acordo co previsto na base 6.8 que regula a convocatoria, ábrese un prazo de DEZ DÍAS HABILES, a contar desde o día seguinte á súa publicación no Taboleiro de Edictos do Concello da Coruña, para que se corrixan os defectos indicados en cada caso. Na solicitude que se presente por tal motivo, deberá citar expresamente o código do expediente. A tenor do disposto no artigo 68.1 da Lei 39/2015 do 1 de outubro, do Procedemento administrativo común das administracións públicas, requíreselle ás devanditas entidades para que nun prazo de DEZ (10) DÍAS emenden as deficiencias indicadas; advertíndolles que, se así non o fixeren, teráselles por desistidas das súas peticións, previa resolución. Aos efectos de facilitar o trámite de emenda da documentación detallada na seguinte táboa, aclaramos os seguintes conceptos: Non se deben incluír gastos e ingresos que sexan posteriores á creación e produción. Nin gastos e ingresos previstos para ao 2022. O proxecto debe rematar en 2021. Pódese entender que a produción remata coa elaboración dunha obra, maquetación de discos, edición e impresión de libros, estrea dunha obra de teatro, etc. Poderíase incluír a realización no ano 2021 de algún concerto ou espectáculo que contribúa á difusión ou publicidade da obra creada (por exemplo, estrea). No caso de incluír algún concerto ou espectáculo, débense meter os ingresos previstos en concepto de recadación, salvo que sexan gratuítos. No caso de que os libros e CDs editados se vaian a destinar á venda, débense meter os ingresos previstos en concepto de recadación, salvo que sexan gratuítos. Non se deben meter os ingresos futuros que se prevea obter por, posteriormente, vender esa obra, facer concertos, espectáculos. A obra creada é propia do autor e con ela obterá ou non rendementos futuros. O único requisito que establecen as bases neste sentido é que no caso de que algún dos proxectos subvencionados fose contratado polo Concello ou polo IMCE, na facturación da prestación contractual no poderán repercutirse dereitos de autoría, durante un prazo de 1 ano dende a resolución da concesión da axuda, sen que isto supoña a cesión da propiedade destes ao Concello.2. Non se admiten proxectos que non impliquen unha idea nova. Debe existir unha creación en 2021. Así por exemplo, non se poden admitir proxectos que fagan referencia a obras ou temas musicais xa creados en anos anteriores.3. Para poder obter a axudas débese estar ao corrente das obrigas coa Seguridade Social, Axencia Tributaria e Concello da Coruña. A persoa que solicita a axuda pode autorizar ao Concello a obter esa información. Se non o autoriza expresamente na solicitude (non marcando a casilla correspondente), debe aportar os certificados emitidos por cada Administración.4. O orzamento débese aportar segundo o modelo Anexo que se publicou coa convocatoria. No orzamento inclúense todos os gastos e ingresos do ano 2021 previstos que teñen relación directa coa creación. O balance (ingresos-gastos) debe indicar un déficit de 3.000 euros ou inferior. Para isto, no caso de que os gastos sexan moi elevados, débense incluír ingresos como aportación propia. Exemplo: No caso de que non se inclúa a aportación propia, dende o Servizo de Cultura considerarase que o solicitante vai aportar a dita cantidade á realización do proxecto. Posteriormente, no momento en que se conceda a subvención, no caso de que sexan menos de 3.000 euros, o beneficiario poderá reducir o importe correspondente á aportación propia e incluso no aportar nada se non é preciso.6. O autor ou creador non terá dereito a percibir ningunha retribución (salario), nin será subvencionable a súa cota de autónomos. A creación subvenciónase mediante o concepto “Soporte básico de dedicación”. As bases establecen un importe máximo de 600 euros por este concepto. Se se pretende incluír este gasto, débese meter dentro do orzamento de gastos nun apartado propio. Soamente se poderán incluír 600 euros no caso de solicitar unha subvención de 3.000 euros. En caso contrario a cantidade solicitada débese reducir ao 20% da subvención solicitada. Exemplo: Logo de realizar as aclaracións oportunas, publicamos a listaxe das persoas solicitantes das axudas para coñecemento xeral e para abrir o trámite de emendas das solicitudes. A listaxe é a que figura na seguinte táboa anexa. A Coruña, a 08 de outubro de 2021 O Director de Economía, Facenda e Réxime Interior Gaspar Manuel Andrew Stuart Galende Aigbe